
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 23 


26 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στη θέση Κύριζα Αιαντείου της Νή¬ 


σου Σαλαμίνας. 1 

Κήρυξη έκτασης 2.100 πι * 1 2 3 4 5 ως αναδασωτέας στη θέση 
«Βάρδαλα» περιφέρειας οικισμού Μάστρου Δήμου 
Οινιάδων Ν. Αιτ/νίας. 2 


ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημιώσεως δρχ. 
853.000 για τα ρυμοτομούμενα και προσκυρούμε- 
να εδαφικά τμήματα και επικείμενα της με αριθμό 
4/1998 πράξης αναλογισμού ιδιοκτησιών στα Ζα- 
ρουχλέικα Πατρών. 3 


ΑΠΟΦΑΣΕΙΣ 

Αριθ. 1113428/11668/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Κύριζα Αιαντείου της Νήσου 
Σαλαμίνας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Π.Δ.551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 τ.Α') 
όπως τροποποιήθηκε και ισχύει. 

2. - Τις διατάξεις του άρθρου 100 του Π.Δ.284/88 «περί 
Οργανισμού Υπουργείου Οικονομικών». 

3. - Τις διατάξεις του Ν.2218/1994 «περί ίδρυσης Νο¬ 
μαρχιακής Αυτοδιοίκησης κλπ. (ΦΕΚ 90 τ.Α'), όπως τρο¬ 
ποποιήθηκε συμπληρώθηκε και ισχύει. 

4. - Τις διατάξεις του άρθρου 14 του Ν. 2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις (ΦΕΚ 90 τ.Α'), με 
το οποίο καταργήθηκαν οι θέσεις των Περιφερειακών Δι¬ 
ευθυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. -Τιςδιατάξειςτωνπαρ.2και6τουάρθρου 1 Ν.2503/97 


Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες διατά¬ 
ξεις (ΦΕΚ 107 τ.Α'), σύμφωνα με τις οποίες οι Περιφερεια¬ 
κές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.97 Υπηρεσίες του Υπουργείου Οικονομικών. 

6. - Το αριθμ.28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. -Την υπ’ αρ.1107147/1239/0006Α/4-10-96 (ΦΕΚ 922/ 
τ. Β77-10-96) κοινή Απόφαση του Πρωθυπουργού και 
Υπουργού Οικονομικών «περί ανάθεσης αρμοδιοτήτων 
του Υπουργού Οικον/κών στους Υφυπουργούς». 

8. - Την αριθ. 1087903/1481 /ΟΟΘ6Α/ΠΟΛ. 1233/28.8.97 
απόφαση του Υπ. Οικονομικών «περί μεταβίβασης αρμο¬ 
διοτήτων του Υπουργού Οικονομικών στους Προϊσταμέ¬ 
νους των Περιφερειακών Υπηρεσιώντου Υπ. Οικονομικών 
πλην Γ.Λ.Κ. και Γ.Χ.Κ.». 

9. - Τις διατάξεις των άρθρων 1 μέχρι και 7 του Α.Ν. 
2344/1940 περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

10. - Την από 10 Σεπτεμβρίου 1998 έκθεση Επιτροπής 
Καθορισμού των ορίων αιγιαλού και παραλίας και θέσεων 
αμμοληψίας, που καθόρισε τα όρια του αιγιαλού και της 
παραλίας στη θέση Κύριζα Αιαντείου της νήσου Σαλαμί¬ 
νας και το από Μάρτιο 1998 τοπογραφικό διάγραμμα σε 
μια πινακίδα, με κλίμακα 1:500, που συντάχθηκε από τον 
τοπογράφο μηχανικό Κασίμη Νικόλαο και ελέγχθηκε για 
την ακρίβεια της αποτύπωσης την 22-7-1998 από τον Μι- 
χαλόπουλο Αντώνη, Πολιτικό Μηχανικό και θεωρήθηκε 
την ίδια ημερομηνία από τον Προϊστάμενο Πολιτόπουλο 
Μ., Πολιτικό Μηχ/κότης ΔΤΥ Νομ/κης Αυτοδιοίκησης Πει¬ 
ραιά και συνοδεύει την έκθεση της προαναφερόμενης 
επιτροπής. 

11. - Τη σύμφωνη γνώμη του Γ ενικού Επιτελείου Ναυτι¬ 
κού, που διατυπώθηκε στα: 1)544.5/720/99/4-10-99 & 
2)544.5/815/99/2-11 -99 έγγραφά του, αποφασίζουμε: 

Επικυρώνουμε την από 10 Σεπτεμβρίου 1998 έκθεση επι¬ 
τροπής καθορισμού των ορίων αιγιαλού και παραλίας και 
θέσεων αμμοληψίας, καθώς και το από Μάρτιο 1998 τοπο- 
Υραφικό διάγραμμα σε μία πινακίδα που την συνοδεύει, το 
οποίο συντάχθηκε από τον Τοπογράφο Μηχανικό Κασίμη 
Νικόλαο με κλίμακα 1:500 και ελέγχθηκε για την ακρίβεια 
της αποτύπωσης την 22-7-1998 και θεωρήθηκε από τον 
Προϊστάμενο της ΔΤΥ Νομ/κης Αυτοδιοίκησης Πειραιά Πο- 
λιτόπουλο Μ. την ίδια ημερομηνία επί του οποίου η παρα¬ 
πάνω Επιτροπή καθόρισε με κόκκινη συνεχή πολυγωνική 
γραμμή με στοιχεία 1,2,3... 19,20,21, της οποίας οι κορυφές 
καθορίζονται με συντεταγμένες του Κρατικού Δικτύου 
ΓΥΣ, τα όρια του αιγιαλού στη θέση «Κύριζα»Αιαντείου Νή¬ 
σου Σαλαμίνας και με κίτρινη συνεχή πολυγωνική γραμμή 
με στοιχεία 1',2’ ,3’... 18’. 19’ ,20’ σε απόσταση 10μ. από αυτή 
του αιγιαλού, τα όρια της παραλίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην 
Εφημερίδα της Κυβερνήσεως. 

Αθήνα, 14 Δεκεμβρίου 1999 

Με εντολή Υπουργού 
Ο Γενικός Διευθυντής 
Δημ. Περιουσίας & Εθν. Κληροδοτημάτων 
ΠΑΝ. ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ 

Κοινή Υπουργική Απόφαση των Υπουργών Προεδρίας 
και Οικονομικών 0208/181 /26-4-82 

Για τον καθορισμό των ορίων Αιγιαλού στην θέση Κύριζα 
Αιαντείουτης Νήσου Σαλαμίνας του Νομού Πειραιά. 

Στην Κύριζα της Νήσου Σαλαμίνας σήμερα την 10η Σε¬ 
πτεμβρίου 1998 ημέρα Πέμπτη οι παρακάτω υπογράφο- 
ντες: 

α) Νούσιος Νικόλαος, ΠΕ/Α' Προϊστάμενος της Κτημα¬ 
τικής Υπηρεσίας Πειραιά, ως Πρόεδρος 
β) Στάθης Νικόλαος, ΠΕ/Α' Πολιτικός - Τοπογράφος Μη¬ 
χανικός της Κτηματικής Υπηρεσίας Πειραιά, ως Μέλος. 

γ) Χατζόβουλος Νικόλαος, Αντ/ρχος Λ.Σ. Λιμενάρχης 
Σαλαμίνας, ως Μέλος, που αποτελούμε την παραπάνω 
επιτροπή καθορισμού των ορίων Αιγιαλού, δυνάμει της 


0208/181/26-4-1982 (Φ.Ε.Κ214τ. Β') κοινής Υπουργικής 
Απόφασης των Υπουργών Προεδρίας και Οικονομικών, 
καθώς καιτης 1041002/938/30-3-98 Απόφασης Γ εν. Δ/ντή 
Δημ. Περιουσίας και Εθν. Κληροδοτημάτων «Περί συστά- 
σεως επιτροπής καθορισμού των ορίων του Αιγιαλού», 
συγκληθείσα κατόπιν της με αριθμό 2829/1-9-98 πρό¬ 
σκλησης του Προέδρου της επιτροπής, μεταβήκαμε σή¬ 
μερα στις 10 Σεπτεμβρίου 1998, ημέρα Πέμπτη και ώρα 
10.00 π.μ. στην περιοχή Κύριζα Αιαντείου της Ν. Σαλαμί¬ 
νας και αφού λάβαμε υπόψη: 

1) Τοτοπογραφικό διάγραμμα σε 1 πινακίδα, με κλίμα¬ 
κα 1:500 της περιοχής Κύριζα Αιαντείου της Ν. Σαλαμί¬ 
νας, που συντάχθηκε τον Μάρτιο 1998 από τον Μηχανικό 
Κασίμη Νικόλαο. 

2) Τις διατάξεις του Α.Ν. 2344/1940, όπως τροποποιή¬ 
θηκε σήμερα, καθώς και τη σχετική Δικαστηριακή και Δι¬ 
οικητική Νομολογία 

3) Την μετά από επιτόπιο μετάβαση σχηματισθείσα αντί¬ 
ληψη, για το πλάτος της βρεχομένης ζώνης της ξηράς. 

ΑΠΟΦΑΣΙΖΕΙ 

1) Καθορίζει επί του παραπάνω διαγράμματος την οριο- 

γραμμή του Αιγιαλού με ερυθρά συνεχή πολυγωνική 
γραμμή, με στοιχεία 1,2,3.19,20,21, της οποίας οι κο¬ 

ρυφές καθορίζονται με συντεταγμένες του Κρατικού Δι¬ 
κτύου Γ.Υ.Σ. 

2) Καθορίζει την οριογραμμή της παραλίας με κίτρινη 

συνεχή πολυγωνική γραμμή, με στοιχεία Τ,2’,3’,.,18’, 

19,’20’παράλληλα προς την οριογραμμή του Αιγιαλού, σε 
απόσταση 10 μέτρων από αυτήν επειδή θεωρείται απα¬ 
ραίτητη λόγω της φύσης της συνεχόμενης προς τον Αι- 
γιαλό ξηράς καί της αδυναμίας να εξυπηρετηθούν από 
τον Αιγιαλό οι σκοποί της παρ. 1 του άρθρου 7 του Α.Ν. 
2344/1940 δηλαδή, ότι ο Αιγιαλός και η παραλία εκτός του 
κυρίου και αρχικού προορισμού αυτών, που είναι η επι¬ 
κοινωνία από τη θάλασσα προς τη ξηρά και αντίθετα, δύ- 
νανται να χρησιμεύουν και γι’ άλλους σκοπούς, δηλαδή 
συγκοινωνιακούς, εξωραϊστικούς - τουριστικούς και λοι¬ 
πούς κοινωφελείς, καθώς επίσης και για εκμετάλλευση 
προς όφελος του Δημοσίου. 

Ο Πρόεδρος Τα Μέλη 

ΝΙΚ. ΝΟΥΣΙΟΣ ΝΙΚΟΣ ΣΤΑΘΗΣ 

ΝΙΚ. Ε. ΧΑΤΖΟΒΟΥΛΟΣ 

Αριθ. 2517 ( 2 ) 

Κήρυξη έκτασης 2.100 ιό 2 ως αναδασωτέας στη θέση 
«Βάρδαλα» περιφέρειας οικισμού Μάστρου Δήμου Οι- 
νιάδων Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8.7.80, β) 182447/3049/ 
24.9.80 Και γ) 141823/4.2.83 διαταγές του Υπουργείου 
Γεωργίας. 

5. Τις διατάξεις των άρθρων 1 παρ. 1,2 παρ. 1δ, 5 παρ. 
3β, 6 παρ. 7 και 7 παρ. 2 του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αρίθμ. 5256/26.11.99 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αρίθμ. 186Γ.Γ./30.6.98 απόφαση του Γενικού 
Γραμματέα Περιφέρειας Δυτικής Ελλάδος «περί ανάθε¬ 
σης αρμοδιοτήτων», αποφασίζουμε: 


Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση με φυσική ή τεχνη¬ 
τή αναγέννηση και την διατήρηση του χαρακτήρα της δα¬ 
σικής έκτασης ώστε να αποκλεισθεί η διάθεση αυτής για 
άλλο σκοπό, την παραπάνω δημόσια δασική έκταση των 
2.100 τη 2 που βρίσκεται στη θέση «Βάρδαλα» περιφέρειας 
οικισμού Μάστρου Δήμου Οινιάδων και ήταν καλυμμένη 
από αείφυλλα - πλατύφυλλα και ανήκει στην κατηγορία 
των άρθρων 3 παρ.2 και 4 παρ. 1ε & 2β του Ν. 998/79 και 
προσδιορίζεται από τα στοιχεία:Α,Β,Γ,Δ,Ε,Ζ,Η,Θ,Ι,Α και 
έχει όρια: 

Ανατολικά: Με δημόσια δασική έκταση και αγρό ιδίου 
Δυτικά: Με αγροτικό δρόμο 
Βόρεια: Με αγρό ιδίου 
Νότια: Με δημόσια δασική έκταση 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Δεκεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

ΑΝΑΚΟΙΝΩΣΕΙΣ 

(3) 

Ειδοποίηση παρακατάθεσης αποζημιώσεως δρχ. 
853.000 για τα ρυμοτομούμενα και προσκυρούμενα 
εδαφικά τμήματα και επικείμενα της με αριθμό 4/1998 
πράξης αναλογισμού ιδιοκτησιών στα Ζαρουχλέικα 
Πατρών. 

Οι παρακάτω υπόχρεοι καταβολής αποζημίωσης: 

1. Χρήστος Πέττας του Ηλία και της Βασιλικής, κάτοι¬ 
κος Περιβόλας Πατρών (οδός Ηρακλέους αρ. 218). 

2. Θεόδωρος Πέττας του Ηλία και της Βασιλικής, κάτοι¬ 
κος Πατρών (οδός Ηφαίστου 43). 

3. Ιωάννης Πέτταςτου Ηλία και της Βασιλικής, κάτοικος 
Περιβόλας Πατρών (οδός Ηρακλέους αρ. 222), 

4. Αθανάσιος Πέτταςτου Ηλία και της Βασιλικής, κάτοι¬ 
κος Περιβόλας Πατρών (οδός Ηρακλέους αρ. 220). 

5. Αγγελική συζ. Χρήστου Σταυροπούλου, το γένος Γε¬ 
ωργίου και Αγγελικής Πέττα, κάτοικος Πατρών (Καλα¬ 
βρύτων 86). 

6. Σοφία συζ. Γεωργίου Φαϊλάδη, το γένος Παναγιώτη 
και Ελένης Πέττα, κάτοικος Πατρών (5 Πηγαδιών 9). 

7. ως νόμω υπόχρεοιτου από 3-12-1995 αποβιώσαντος 
Νικολάου Πέττα του Θεοδώρου οι 

α) Θεόδωρος Πέτταςτου Νικολάου, κάτοικος Πατρών 
(ΙωάννηΔιακίδη 185), β) Δημήτριος Πέτταςτου Νικολάου, 
κάτοικος Πατρών (Ιωάννη Διακίδη 183), γ) Ιωάννα συζ. 
Βασιλείου Πέττα, το γένος Χρήστου Καραλή, κάτοικος 
Πατρών (Ιωάννη Διακίδη 189), 

6. Θεόδωρος Πέτταςτου Ηλία και της Βασιλικής, κάτοι¬ 
κος Πατρών (οδός Ηφαίστου 43) Δημήτριος Πέττας του 
Παναγιώτη και της Ελένης, κάτοικος Περιβόλας Πατρών 
(Ιωάννη Διακίδη 197). 

9. Θεοφάνης Πέτταςτου Παναγιώτη και της Ελένης, κά¬ 
τοικος Πατρών (Τρικάλων 22), 

παρακατέθεσαν με το με αριθμό 143/17-12-1999 γραμ¬ 
μάτιο συστάσεως παρακαταθήκης του Ταμείου Παρακα¬ 


ταθηκών και Δανείων Υποκ/τος Πατρών, το ποσό των δρχ. 
853.000 σαν αποζημίωση των ρυμοτομουμένων και προ- 
σκυρουμένων εδαφικών τμημάτων της υπ’ αριθμ. 4/1998 
πράξης αναλογισμού ιδιοκτησιών στο Ο.Τ. 1692α-1683 
του Δήμου Πατρέων, τηςΔ/νσηςΧ.Ο.Π. Νομαρχιακής Αυ¬ 
τοδιοίκησης Αχάίας, και υπέρ του εικαζομένου δικαιού¬ 
χου της πράξης αυτής, Ανδρέα Α.Καταραχιά. Τα αποζημι- 
ούμενα ακίνητα που περιγράφονται στον κτηματολογικό 
πίνακα και κτηματολογικό διάγραμμα της πράξης αυτής 
είναι: 

1) Το με στοιχεία 7-12-11-8-7 ρυμοτομούμενο τμήμα 
επιφάνειας 47,10 τ.μ. για το οποίο υπόχρεοι καταβολής 
αποζημιώσεως είναι οι προαναφερόμενοι με αριθμούς 1 
έως και 8 

2) Το με στοιχεία 12-118-23-22-38-12 ρυμοτομούμενο 
τμήμα επιφάνειας 29,30 τ.μ. για το οποίο υπόχρεοι κατα¬ 
βολής αποζημιώσεως είναι οι προαναφερόμενοι με στοι¬ 
χεία 7α, 7β και 7γ. 

3) Το με στοιχεία 23-24-25-26-23 προσκυρούμενο τμή¬ 
μα επιφάνειας 0,98 τ.μ. 

4) Το με στοιχεία 118-23-26-11-118 ρυμοτομούμενο 
τμήμα επιφάνειας 8,00 τ.μ. για το οποίο υπόχρεοι κατα¬ 
βολής αποζημιώσεως είναι οι με αριθμούς 9 και 10. 

Η τιμή μονάδος αποζημιώσεως καθορίσθηκε με την με 
αριθμό 88/1999 απόφαση του Μονομελούς Πρωτοδικεί¬ 
ου Πατρών, στο ύψος των 10.000 δρχ. ανά τετραγωνικό 
μέτρο. 

Για τα εδαφικά αυτά τμήματα που ρυμοτομούνται συνε- 
τάγη η υπ’ αριθμ. 2322/1999 και για το τμήμα που προ- 
σκυρούταιη με αριθμό 2323/1999 δηλώσεις φόρου μετα- 
βιβάσεως ακινήτου της Γ Πατρών. 

(Αριθ. δηλ. εισπρ. ΔΟΥ Β' Πατρών 7708892/12.1.2000) 

Πάτρα, 10 Ιανουάριου 2000 

Οι παρακαταθέτες 
Ο Πληρ. Δικηγόρος 
ΝΤΙΝΟΣΑΘ. ΒΓΕΝΟΠΟΥΛΟΣ 

